* **ДОДАТНИ УСЛОВИ**

1. **Услов:** да је понуђено гасно уље за ложење-екстра лако EVRO EL у складу са карактеристикама из Правилника о техничким и другим захтевима за течна горива нафтног порекла («Службени гласник РС», број 111/2015, 106/2016, 60/2017, 117/2017, 120/2017-испр. и 50/2018) - **Доказ** (**правно лице, предузетник или физичко лице):** исправа о усаглашености (декларација о усаглашености или извештај о испитивању или сертификат или уверење о контролисању или потврда о усаглашености или други документ којим се потврђује усаглашеност производа са прописаним захтевима) да је понуђено гасно уље екстра лако EVRO EL у складу са карактеристикама из Правилника о техничким и другим захтевима за течна горива нафтног порекла („Службени гласник Републике Србије“, број 111/2015, 106/2016, 60/2017, 117/2017, 120/2017-исправка, 50/2018 и 101/2018), у виду неоверене копије.

Понуђач није дужан да доставља доказе који су јавно доступни на интернет страницама надлежних органа, и то:

* Понуђачи који су регистровани у регистру који води Агенција за привредне регистре не морају да доставе, јер је јавно доступан на интернет страници Агенције за привредне регистре - www. apr.gov.rs;
* Подаци о пореским обавезама се могу добити у Пореској управи, Министарства финансија Републике Србије, ул. Саве Машковића бр. 3-5, 11000 Београд, интернет адреса [www.poreskauprava.gov.rs](http://www.poreskauprava.gov.rs);
* Подаци о заштити животне средине се могу добити у Агенцији за заштиту животне средине Министарства пољопривреде и заштите животне средине

[www.sepa.gov.rs](http://www.sepa.gov.rs);

* Подаци о заштити при запошљавању и условима рада се могу добити у Министарству за рад, запошљавање, борачка и социјална питања Републике Србије, ул. Немањина бр. 22-26, 11000 Београд, интернет адреса [www.minrzs.gov.rs](http://www.minrzs.gov.rs).

Уколико је доказ о испуњености услова електронски документ, понуђач доставља копију електронског документа у писаном облику, у складу са законом којим се уређује електронски документ.

Ако се у држави у којој понуђач има седиште не издају тражени докази, понуђач може, уместо доказа, приложити своју писану изјаву, дату под кривичном и материјалном одговорношћу оверену пред судским или управним органом, јавним бележником или другим надлежним органом те државе.

Ако понуђач има седиште у другој држави, наручилац може да провери да ли су документи којима понуђач доказује испуњеност тражених услова издати од стране надлежних органа те државе.